[ca] La platja de barrera del riu Dnièster (Ucraïna) té una longitud d'uns 10 km i una amplada de 100 m al punt més estret. La seva alçada varia des d'uns +3m fins a més de +5m a la zona més ampla. A causa de la seva naturalesa baixa, la zona es considera una zona altament vulnerable als efectes dels temporals i el canvi climàtic. L'objectiu d'aquest estudi és determinar la vulnerabilitat de la platja barrera de Dniester davant d'esdeveniments d'onatge extrems utilitzant el model morfodinàmic XBeach. L'estudi considera el model digital d'elevació, les característiques morfològiques i les condicions hidrodinàmiques. La topografia i la batimetria de la zona de Dniester han estat combinades en una malla rectangular variable. La distribució granulomètrica es va obtenir mitjançant el tamisat de tres mostres in-situ. Finalment, s'ha realitzat un estudi del clima d'onatge extremal utilitzant el conjunt de dades d'ERA5 i s'ha ajustat la funció de distribució de probabilitat de Gumbel mitjançant el Mètode Màxims Anuals. Aquesta anàlisi s'ha utilitzat per avaluar la resposta en termes d'inundació i erosió de la platja davant d'esdeveniments amb diferents escenaris del Nivell Mitjà del Mar (NMM). A l'octubre del 2016, els mitjans de comunicació van informar d'un episodi d'inundació costanera al sud de la barrera, el qual va causar danys greus a les infraestructures costaneres. Aquest esdeveniment ha estat utilitzat per validar qualitativament el model XBeach. Els resultats obtinguts han revelat tres àrees principals on les inundacions tenen més afectacions. A més, s'ha pogut observar com l'erosió ha estat majoritària al llarg de la costa de la platja barrera mentre que els processos de sedimentació s'han focalitzat a l'entrada, un punt clau de connexió entre l'estuari i el mar. En tots els casos s'ha vist com el NMM és un factor determinant en la magnitud de les afectacions, tant en termes d'inundació com en erosió/sedimentació.

[en] The barrier beach of the Dniester River (Ukraine) is about 10 km long and 100 m wide at its narrowest point. Its height varies from about +3m to more than +5m at the widest point. Due to its low-lying nature, the area is considered to be highly vulnerable to the effects of storms and climate change. The aim of this study is to determine the vulnerability of the Dniester barrier beach to extreme wave events using the XBeach morphodynamic model. The study considers the digital elevation model, morphological features and hydrodynamic conditions. The topography and bathymetry of the Dniester area have been combined into a variable rectangular grid. The grain size distribution was obtained by sieving three in-situ samples. Finally, an extreme value analysis has been carried out using the ERA5 dataset and the Gumbel probability distribution function has been fitted using the Annual Maximums Method. This analysis has been used to assess the response in terms of beach inundation and erosion to events with different Mean Sea Level (MSL) scenarios. In October 2016, the media reported a coastal flooding event in the south of the barrier that caused severe damage to coastal infrastructure. This event has been used to qualitatively validate the XBeach model. The results obtained have revealed three main areas where flooding has the greatest impact. In addition, it has been observed that erosion has been predominant along the barrier beach coast, while sedimentation processes have focused on the inlet, a key point of connection between the estuary and the sea. In all cases, it has been seen how the NMM is a determining factor in the magnitude of the effects, both in terms of flooding and erosion/sedimentation.